projecte-aina/catalan_government_crawling huggingface dataset:
Film mitològic animat per computadora i basat en la història dels cinc germans Pandavas que, segons la narració del Mahabharata, van lluitar contra els seus cosins i competidors, els Kauravas.
Tot i basar-se clarament en la llegenda hinduista, la producció apuntava a un públic occidental, raó per la qual, a diferència de la narració èpica, les divinitats hi resten a un segon pla, i els noms dels personatges son simplificats respecte als noms en hindi.
Es tracta de la primera producció animada en 3D de la història del cinema de l'India, la qual va rebre nombrosos premis.
Film d'animació destinat a un públic infantil que dramatitza la vida del déu hinduista Hanuman (divinitat hindú amb aspecte de mico hominoide), fill de Anjani i Kesari.
Va ser beneit amb una intel·ligència superior, molta força i poders sobrenaturals.
El film narra com el personatge, de petit, era molt trapella i feia bromes als hermitians que meditaven prop del bosc.
Els déus el van beneir amb una vida immortal i, en morir, podia reprendre la forma de vida que volgués.
Va ajudar al déu Rama a rescatar la seva dona Sita tot derrotant al dimoni Ravana.
Drama de caire interreligiós que explica la història d'un bramin anomenat Pandit Chaturvedi, un home instruït i pietós molt ben considerat pels hinduistes de la regió.
Un dia la seva filla troba a un nen abandonat i el porta a casa.
Sota els precs de la seva dona Pandit accepta d'adoptar-lo.
Al cap d'un temps, però, la mare del nen retorna, i la família descobreix que el nen que han adoptat és en realitat un musulmà.
Tot i que la família l'estimava, retornen el nen a la seva mare.
Chaturvedi inicia llavors un procés de purificació perquè es creu contaminat per l'ànima del nen musulmà, però quan creu que ja està totalment purificada el nen retorna buscant refugi a causa dels aldarulls entre els hinduistes i els musulmans.
Chaturvedi s'adona, doncs, que la veritable religió rau en la humanitat, no en la puresa.
Film devocional i mitològic realitzat en 15 llengües diferents i basat en els llibres dels Purana.
La trama comença amb els dalit (intocables) que, degut al seu estatus inferior, no poden pregar ni realitzar el culte als déus.
Un dia un dalit de nom Sriya gosa pregar als déus, i guanya el favor de la deessa Lakxmi, fet que suscita la ira del déu Jagannath i del seu germà Balram donat que la possibilitat de que tots els éssers humans puguin pregar per igual acabaria amb la discriminació i l'ordre a la terra.
Lakxmi maleeix a Jagannath i a Balram, que passen dotze anys de penúries.
Finalment s'adonen de la importància de Lakxmi i li proposen de tornar, però ella accepta només amb la condició de que s'aboleixi tota mena de discriminació a la terra.
El film presenta no només un tema relatiu a la devoció als déus, sinó també una crítica social a l'hinduisme.
Film ambientat a l'Afganistan sota el règim talibà, que se centra en el viatge que emprèn una jove afganesa emigrada al Canadà, on treballa com a periodista.
La noia vol tornar al seu país per veure la seva germana, que ha perdut les cames i que ha decidit de suïcidar-se.
Durant el viatge de retorn, el personatge es trobarà, per ordre, amb un nen que han fet fora de l'escola on estudiava per esdevenir mul·là, un afroamericà que es fa passar per metge mentre cerca de trobar un Déu que no es deixa trobar, un lladre mentider i altres personatges que representen figures de l'Afganistan sota el règim fonamentalista.
Aquesta comèdia intercultural està ambientada a les portes del començament de la guerra de Bòsnia, l'any 1992.
Tot i les amenaces de guerra, els habitants del poble de Golobuci van endavant amb el projecte de construir una via de tren per portar més turistes a la ciutat.
En Luka, responsable de construir la via, viu amb la seva dona, la Jadranka, que era música professional però ara pateix una severa depressió.
Viu també amb el seu fill Milos, que vol ser futbolista professional.
Quan la Jadranka empitjora, en Luka la porta a l'hospital, on coneix la Sabaha, una infermera musulmana que s'interessa per en Luka personalment.
Quan s'acosten els núvols de la guerra, en Milos és obligat a unir-se a l'exèrcit.
La Sabaha no té on anar, i va a buscar en Luka per convertir-se aviat en l'ama de casa i en la seva companya de llit.
Pel·lícula basada en la novel·la homònima de l'escriptor egipci Alaa Al Aswany, considerada una de les produccions més costoses de la història del cine d'Egipte.
La trama narra aspectes de les vides dels habitants d'un edifici anomenat Yacoubian, construït al Caire cap als anys trenta per un milionari armeni, però que al final de segle comença a mostrar senyals de decadència.
El film, com la novel·la, presenta diverses històries paral·leles que es desenvolupen l'una al costat de l'altra sense trobar-se mai.
L'edifici conté en ell mateix tot allò que era Egipte, i el que és Egipte en el present.
Entre els personatges destaquen un home de negocis, l'Haj Azzam, conegut per les seves conviccions religioses estrictes, però laxes en el moment de fer negocis, i la Taha, el promès de la qual està fascinat per les idees del fonamentalisme religiós musulmà.
Un insult sembla una qüestió banal i privada.
Al Líban actual la convivència no és fàcil i les ferides de la història segueixen mal cicatritzades i poden supurar en qualsevol moment.
Un palestí musulmà ha insultat un libanès cristià.
L'enfrontament va als tribunals i des d'allà, a la palestra pública.
Magníficament desplegada cap a fora en la repercussió pública i cap a dins en el dolor soterrat.
Quan ningú no té el monopoli del sofriment.
Com es poden traçar els camins per a una reconciliació?
Film del director iranià Majid Majidi, conegut pels seus films de caràcter espiritual marcats per un profund sentit simbòlic, en aquest cas sobre el veritable sentit de veure-hi.
Un conegut professor de poesia de la Universitat de Teheran, el Youssef, ha estat beneït amb una esposa que l'estima, una filla i una casa agradable.
Malgrat haver quedat cec a causa d'un accident quan era jove, el Youssef ha sabut superar la seva limitació.
Quan és a punt de marxar cap a París perquè el visiti un especialista, el professor es troba malament, aparentment a causa d'una malaltia terminal.
Però quan descobreix que està fora de perill i pot fer el viatge, se sotmet a un transplantament de còrnia i torna a Teheran amb la vista recuperada i descobrint les meravelles del món que l'envolta.
Llavors, el Youssef comença a plànyer els anys que va passar en l'obscuritat.
Deixa així la seva dona per una altra dona que amb prou feines coneix, i veu com la seva amargor esdevé una agressivitat que l'acabarà destruint a ell i als que l'estimen.
Drama senegalès que aborda el tema de la mutilació genital femenina, practicada en alguns països musulmans d'Àfrica com a signe de purificació.
Sis noies estan a punt de patir la mutilació, però quatre d'elles escapen i arriben a casa de la Colle Ardo Gallo Sy, una dona casada i amb una filla que simpatitza amb aquest problema.
La Colle executa un encanteri (anomenat moolaadé) que porta mala sort a les persones que intenten fer mal a les noies.
La Colle troba poc suport per part dels habitants del poble, que veuen la pràctica de la mutilació femenina com una cosa normal.
Tant els caps del poble com la dona que fa els rituals de mutilació demostren el seu enuig, però ningú no pot convèncer la Colle d'anul·lar l'encanteri, que els altres han de respectar.
Mentrestant, la filla de la Colle, l'Amasatou, afronta un altre dilema: està enamorada d'un jove que viu entre París i el Senegal i que un dia serà el cap del poble.
Encara que el noi està enamorat de l'Amasatou, atès que la seva mare no li va permetre a la noia de realitzar el ritual de purificació al seu temps, ara ell no està segur de voler deixar de banda la tradició secular de la tribu i casar-se amb una noia considerada impura per la seva família.
Film que indaga sobre les motivacions dels joves radicals musulmans a Palestina.
Dos amics són reclutats per un grup fonamentalista musulmà que els encarrega que se sacrifiquin portant una bomba a sobre.
El film segueix els dos joves mentre han de fer els respectius atemptats terroristes i les peripècies que han d'afrontar per poder assolir el seu objectiu.
Una professora d'un poble proper a la ciutat de Bam (Iran) viu un terratrèmol i constata que la seva amiga és sota les runes de l'escola.
Llavors va al poble de Bam a buscar ajut, però descobreix que el centre del terratrèmol és precisament a la ciutat.
Busca desesperadament ajut, però l'hospital i els carrers estan plens de ferits.
Troba llavors un mul·là que li recomana que vagi a la funerària a ajudar a netejar els cossos de les dones mortes, tal com exigeix el ritual musulmà.
A la funerària hi troba un presoner que ha pogut sortir de l'edifici enrunat de la presó.
El presoner li demana que netegi els cossos de la seva mare, de la seva dona i de la seva filla, l'Arezu.
El drama gira al voltant de l'Attilio Di Giovanni, un professor de lletres que encisa les seves estudiants i les seves filles amb discursos sobre la força incontenible de les paraules en vers.
L'Attilio s'enamora de la jove periodista Vittoria, qui viatja a l'Iraq per cobrir els esdeveniments d'abans de la guerra.
L'acompanya el poeta iraquià Fuad.
Quan esclata el conflicte, la Vittoria és ferida, raó per la qual l'Attilio va a buscar-la per ajudar-la i per (segons el que ell somnia) casar-se amb ella.
Quan la troba ha de buscar, enmig del conflicte, l'ajut mèdic que li permeti salvar la seva estimada.
El film és un drama que apropa a la guerra d'Iraq i a l'ethos de la poesia i de la creativitat iraquianes, profundament amarades de la seva tradició religiosa.
Film de caire metafísic sobre dos joves iranians que senten el desig d'una vida tranquil·la, lliure d'impureses i d'injustícies, que troben en la seva amistat el camí per a la realització del seu objectiu.
Però aquesta realitat es veurà afectada per diverses circumstàncies que els portaran a haver de decidir quina és la vida que volen seguir.
Es tracta d'un film de caràcter existencial amb connotacions espirituals insinuades.
Drama romàntic ambientat a la ciutat de Sanà, al Iemen, on trobem el Tariq, un jove fotògraf musulmà amb un futur prometedor que està a punt de casar-se amb la jove Bilquis.
Una nit, mentre camina pels carrers de Sanà, el Tariq veu una jove molt atractiva que balla pels carrers.
Immediatament s'adona que ha trobat la dona dels seus somnis.
Però el fet de desfer el compromís amb la Bilquis portarà conseqüències no només al Tariq, sinó també a la seva família, fet que converteix el film en una reflexió sobre la identitat i les tradicions.
Es tracta del primer film produït al Iemen.
Comèdia centrada en la situació de la dona en el context de l'islam xiïta.
Cinc noies són arrestades per la policia dintre d'un estadi per haver intentat, disfressades d'home, d'entrar a veure el partit de qualificació de l'Iran al Mundial de Futbol del 2006.
La llei religiosa del país no permet a les dones de gaudir dels partits de futbol a l'estadi perquè podrien ser ofeses pel llenguatge que s'hi utilitza.
Film d'animació en llengua anglesa destinat a un públic infantil basat en el personatge del Mahabharata anomenat Ghatotkacha el qual, per la part materna, posseeix molts poders màgics com l'habilitat de volar, el poder augmentar o disminuir tomany, o el fer-se invisible.
La música del film va tenir un gran èxit entre el públic infantil.
Film en dibuixos animats basat en els deu avatars de Vixnu, la divinitat de la preservació d'acord amb el panteó hinduista.
La trama se centra en dos nens que son testimonis de les deu diferents encarnacions de Vixnu com un gest de benevolència per part de la divinitat tot fent-se perceptible en formes comprensibles als éssers humans.
La trama està ambientada en la setmana precedent al tsunami dels 2004, període durant el qual es van presentant els diversos personatges, entre els quals destaca un científic nord-americà que perd una arma biològica destructiva.
Un ex-oficial de CIA també busca l'arma per assolir els seus propis objectius.
Govinda, el personatge principal, cerca d'evitar que l'arma caigui en les mans equivocades i acaba viatjant a l'Índia perquè l'arma hi és enviada per equivocació.
Tot i ser un film infantil, la trama no és aliena a una certa profunditat filosòfica i religiosa.
El documental se centra en el pelegrinatge de Maha Kumbha, una forma especial del pelegrinatge hinduista del Kumbha Mela (un dels pelegrinatges més grans del món que congrega a milions d'hinduistes) que té lloc cada 12 anys, i que va tenir lloc per última vegada l'any 1869.
Un dels organitzadors del Kumbja Mela explica com els ancians de la seva família feien referència a diversos aspectes del Maha Kumbha i la relació que té amb el Kumbha Mela de l'actualitat.
Pel·lícula en llegua telugu de gènere mitològic que cerca representar el Virata Parva, una de les seccions del popular llibre èpic de l'hinduisme, el Mahabhbarata.
La trama segueix les aventures dels germans Pandavas que han de viure a l'exili durant dotze anys sense ser descoberts (sota pena de ser exiliats novament), exili que porten a terme a la cort de Virata, assumint així diverses identitats.
El drama se centra sobretot en Arjuna, el qual assumeix la identitat de Brihannala, una dona que ensenya dansa i música, i en l'amistat d'quest amb Krixna
Aquest film és una de les versions més recents del drama mitològic present al llibre dels Purana que ha comptat amb nombroses adaptacions cinematogràfiques.
La trama segueix el conflicte entre el dimoni Hiranyakashapu, enemic visceral de Vixnu, i el seu fill Prahlad, devot de la mateixa divinitat.
A causa d'això el pare sotmetrà al fill a terribles tortures, però sense obtenir que Prahlad renunciï a les seves creences.
Per aquest motiu Vixnu el salva.
Es tracta d'un motiu ben consolidat de la representació de la pietat (bhakti) a la divinitat dins el cinema de l'Índia.
Film devocional i hagiogràfic en llengua tamil sobre la vida del Svami Raghavendra (1595-1671), un asceta i filòsof de l'escola hinduista anomenada Bheda-vÃ"Âda o Dvaita.
El film subratlla sobretot els miracles atribuïts a aquest popular asceta de la regió de Andhra Pradesh, a lEst de l'India.
Drama mitològic i devocinal en llengua telugu centrat en la figura de la divinitat hinduista anomenada Dattatreya (o Datta), coneguda com l'avatar (encarnació) de les tres divinitats hindús Brahma, Vixnu i Xiva (anomenat el Trmurti).
La trama segueix la vida de Dattatreya, la filla d'una parella de devots del Trimurti anomenats Atri i Anasuya.
La trama recull episodis de la vida de la divinitat encarnada segons el Mahabharata i el Ramayana.
Film de gènere mitològic i devocional basat en les narracions del Mahabhbarata que expliquen les diverses maneres com la divinitat hindú Xiva s'encarna.
La història se centra en un jove hindú que intenta explicar com Vixnu ajuda els seus fidels, i narra els deu diferents avatars o encarnacions de la divinitat com a maneres mitjançant les quals ells els puguin percebre.
Film mitològic i devocional en llengua tamil sobre Minakxi (coneguda també com Angayarkanni), l'avatar o personificació de la deessa Pàrvati (i esposa de Xiva) que gaudeix de gran devoció al sud de l'India en les regions tamil.
El film segueix la llegenda segons la qual Minakxi fou una princesa que va néixer amb unes marques singulars després que el seu pare, que no tenia descendència, pregués per un fill.
Així va nèixer Minakxi, d'una gran bellesa, així com tres mamelles.
Els oracles digueren que aquest darrer portent desapareixeria el dia que la dona es trobés amb el seu futur marit.
El seu pare, el rei, va educar la jove en les arts militars fins que Minakxi es va tornar una ferotge guerrera.
Després de la mort del seu pare, Minakxi, com a reina, va augmentar el seu regne amb una batalla rere l'altra, conquerint terres arreu fins que va arribar a l'Himàlaia.
Damunt de les muntanyes nevades, es trobà amb Xiva i, de cop, va perdre el seu esperit de guerrera implacable i valenta.
Minakxi es va tornar tímida i el seu tercer pit va desaparèixer.
Posteriorment, Minakxi torna amb Xiva a Madurai, on van celebrar el casament amb molta pompa i esplendor.
Drama musical hagiogràfic en llengua telugu sobre la vida del Bramin Vishvamitra, un dels savis antics més venerats per la tradició hinduista com de les poques persones amb la capacitat de comprendre el sentit del tot.
El personatge va ser un gran rei i un gran guerrer.
La trama segueix, de forma dramatitzada, la biografia del savi tal i com la narren el Ramayana i el Mahabharata.
Film que aborda, de forma narrativa, el debat sobre la posició del catolicisme i els camps de concentració durant la Segona Guerra mundial.
El sacerdot catòlic Henri Kremer, presoner al camp de concentració alemany de Dachau, rep autorització per anar a casa durant nou dies pel funeral de la seva mare.
L'oficial de la Gestapo Gebhardt, que sap que Kremer pertany a una família rica de Luxemburg, li diu que durant aquells dies ha d'intentar convèncer al bisbe de Luxemburg d'escriure una carta al Vaticà de cara a que el Papa recolzi a Hitler i al nazisme.
Li diu que només d'aquesta manera podrà salvar els seus companys del camp de concentració.
Durant els nou dies el sacerdot intentarà explicar als horrors dels camps als seus familiars i convèncer al bisbe, però ningú li creu, raó per la qual torna al camp de concentració per morir.
Producció cinematogràfica realitzada al voltant de la representació de la Passió de Crist que es porta a terme a Ciudad Rodrigo (Salamanca) amb la participació dels habitants del lloc.
El guió va ser realitzat pel sacerdot catòlic Juan Carlos Sánchez, que també fa de director i encarna el personatge de sant Pere.
Es tracta de la posada en escena d'una tradició popular aprofitant els paisatges de Salamanca i sense cap pretensió professional.
Documental sobre la vida de Martí Luter dins de la sèrie de documentals televisius alemanys anomenat «Giganten» (Gegants de la història) que tractava sobre personatges alemanys que havien canviat el món.
El documental dramatitza alguns dels episodis de la vida de Luter, particularment el temps que va estar amagat al castell de Warburg i la realització de la traducció de la bíblia a l'alemany.
Conté també comentaris de diversos teòlegs que expliquen el significat de la reforma luterana i el seu impacte avui.
Film realitzat per la productora Netflix basat en la vida del predicador americà Carlton Demetrius Pearson, un predicador evangèlic pentecostal de gran èxit que va fundar la "Higher Dimensions Family Church" de Tulsa, Oklahoma.
La trama segueix la transformació del pensament de Pearson com a ministre pentecostal (vinculat a la tendència conservadora del predicador d'Oral Roberts) i la seva influència sobre milers de persones gràcies al seu ministeri com a predicador, també en l'àmbit mediàtic i musical.
Quan, l'any 1994, Pearson segueix un programa de televisió sobre el genocidi a Ruanda, viu l'experiència d'una epifania divina dient-li que les persones mortes, malgrat no haver rebut el missatge evangèlic pentecostal, havien estat salvades per Déu.
A partir d'aquí el ministre comença a creure i a predicar sobre la salvació universal i sobre la no existència de l'infern, fet que fa que la seva congregació en gran part l'abandoni i que finalment, l'any, 2004, sigui excomunicat del Col·legi de Bisbes Pentecostal Afroamericans.
Malgrat tot el predicador continua predicant el que ell anomena "l'evangeli de la inclusió".
Amb els seus col·laboradors que l'abandonen i el tancament de la seva congregació per motius econòmics, el bisbe Pearson afronta una crisi personal que el portarà, finalment, a afiliar-se a l'Església Unitariana, una denominació cristiana que accepta la redempció universal i que treballa amb moltes persones que es troben al marge de l'evangelisme conservador.
El film, tot reflectint el drama personal i familiar de la transformació espiritual del predicador, afronta també els dilemes teològics vinculats a l'exclusivisme de la teologia pentecostal tradicional i l'inclusivisme predicat per les denominacions més lliberals.
Documental cristià evangèlic portat a terme pel director Darren Wilson, qui, després de realitzar diversos films d'inspiració cristiana, decideix fer un documental inspirat completament per l'Esperit Sant i sense cap pla específic.
Ell i el seu equip van viatjar arreu del món recollint el testimoniatge de diverses figures religioses de relleu així com de músics, els quals parlen sobre les formes com la seva fe marca el seu treball i els miracles dels quals han estat testimonis.
Drama moral sobre un predicador evangèlic americà anomenat John Luther, un drogoaddicte reformat que s'oposa a la llei que vol aprovar el senador dels Estats Units Donald Harrison la qual no permetria als cristians afirmar públicament que posseeixen l'única veritat.
De cara a destruir la popularitat i credibilitat de Luther, Harrison fa que el pastor sigui acusat de la violació i l'assassinat d'una noia adolescent, generant així un allau d'acusacions i la crisi del popular predicador.
Drama sobre la passió de Jesús produït a l'India com a part de la producció cinematogràfica de la regió de Kerala.
El film es va realitzar amb l'aprovació de les autoritats eclesiàstiques de Kerala i reflecteix la passió de Jesús segons els relats del Nou Testament.
Es va realitzar en 3D, fet que va elevar els costos de la seva producció.
Documental sobre la història del popular cantant de música evangèlica i animador litúrgic nord-americà Chris Lass.
La producció descriu com Chris, malgrat diverses dificultats i traumes al llarg de la seva vida s'ha sostingut i ha crescut gràcies a la seva fe cristiana.
El documental també serveix com a apropament a la potent industria de música d'inspiració cristiana als Estats Units avui.
Drama apocalíptic ambientat als Estats Units sobre un grup d'amics que ha de replantejar les seves vides quan té lloc l'apocalipsi, esdeveniment que inicia durant el casament de Skylar i Dan, quan té lloc el "rapte" o assumpció dels justos al cel segons la interpretació bíblica pròpia d'algunes tendències evangèliques.
Els dos personatges testimonien com els pares de Skylar (que son cristians convençuts) son "raptats, i han d'afrontar les inclemències dels canvis climàtics i la persecució par part de dimonis durat els set anys de tribulació que segueix el "rapte.
Els fets que porten a la parella a qüestionar el que han fet amb les seves vides, sobretot quan troben refugi dins una església junt amb altres sobrevivents.
El film finalitza amb el so de la cinquena trompeta i l'allau de llagostes enviades per Déu per destruir el que queda de la humanitat.
Drama cristià ambientat a una zona rural de Nebraska (Estats Units), on Colton Burop, el fill de quatre anys del granger i pastor metodista Todd Burop, viu una experiència de mort durant una intervenció mèdica d'urgències.
El noi descriu amb tota candidesa la seva experiència, fet que genera una crisi al seu pare, qui no sap si creure o no al nen.
L'esdeveniment atreu també l'atenció dels mitjans de comunicació i suscita dubtes dins de la comunitat que lidera Todd.
El pastor descobreix via Internet que una noia lituana va tenir una experiència semblant i que va pintar al Jesús que hi va conèixer, imatge que Colton reconeix.
El film finalitza amb imatges de la família Burop avui.